lv lv lv lv lv eo lv lv ro lv fr sl lv eo lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en en lv lv en lv lv lv lv lv lv br lv da lv nl lv en lv lv lv lv en fr ro lv en lv eo sl lv nl lv en ru lv lv lv lv en fr ro lv en lv eo en sl lv nl lv en ru lv es lv fr lv en lv en hbs_lat lv lv en en nl lv lv en en de lv lv en en en lv lv en en nl lv lv lv lv lv en en pt lv lv es en en pl lv lv en en lv lv lv en en fr lv lv fi en
Latvijas Sociālās uzņēmējdarbības asociācijas paveiktais nozares attīstībā - SUA
Kā iegūt sociālā uzņēmuma statusu?
Kopš LSUA dibināšanas 2015.gada rudenī Asociācija ir kļuvusi par vadošo sociālās uzņēmējdarbības nozares organizāciju Latvijā. LSUA rūpējas par biedru kapacitātes paaugstināšanu, zināšanu un prasmju kāpināšanu un kopējo sociālās uzņēmējdarbības ekosistēmas veidošanu un virzību Latvijā.
Aktivitātes sociālās uzņēmējdarbības nozares attīstībā Latvijā:
Dalība sociālā uzņēmuma likuma izstrādē. Pēc trīs gadu darba, asociācijas aktīvas iesaistes rezultātā, 2017. gada nogalē Saeima vienbalsīgi pieņēma Sociālā uzņēmuma likumu. Tas stājās spēkā 2018. gada 1. aprīlī. Likums pirmo reizi Latvijā definē, kas ir sociālais uzņēmums un nosaka sociālo uzņēmumu darbības tiesisko ietvaru.
Darbs Sociālā uzņēmuma statusa piešķiršanas komisijā. LSUA pārstāvja dalība Labklājības ministrijas Sociālā uzņēmuma statusa piešķiršanas komisijā nodrošina pieredzējuša eksperta viedokli sociālā uzņēmuma statusa piešķiršanas procesā.
Līdzdalība sociālās uzņēmējdarbības finanšu atbalsta programmas veidošanā. LSUA aktīvi piedalās Labklājības ministrijas un ALTUM sociālās uzņēmējdarbības finanšu atbalsta programmas veidošanā. Līdzdalība programmu izstrādē nodrošina sociālo uzņēmumu interešu un vajadzību pārstāvniecību, sniegto iespēju un nosacījumu izklāstu.
Darbs ar pašvaldībām. Pateicoties LSUA aktīvai darbībai, Latvijas pašvaldības ir informētas par sociālo uzņēmējdarbību un tās iespējām. Vairāk kā 20 pašvaldību teritorijās veikts padziļināts darbs sociālās uzņēmējdarbības veicināšanā.
Darbs ar LIAA biznesa inkubatoriem. LIAA biznesa inkubatori un to darbinieki informēti un izglītoti par sociālo uzņēmējdarbību, tās būtību un iespējām. Rezultātā biznesa inkubatori ir atvērti un pretimnākoši sociālajiem uzņēmumiem, un spēj tiem piedāvāt adekvātu un piemērotu atbalstu.
Aktivitātes publiskajā un privātajā sektorā. Aktīva darba, tikšanos un komunikācijas rezultātā ar citiem publiskā un privātā sektora pārstāvjiem, sociālā uzņēmējdarbība ir kļuvusi par aktuālu un saistošu tēmu bankām, privātajiem investoriem, uzņēmumiem, dažādām valsts un pašvaldību institūcijām (piemēram, Nodarbinātības valsts aģentūrai, Jaunatnes starptautisko programmu aģentūrai u.c.).
Aktivitātes sabiedrības informēšanai par sociālo uzņēmējdarbību:
Izveidots sociālās uzņēmējdarbības vēstnieku tīkls. Izveidots Sociālās uzņēmējdarbības vēstnieku tīkls, kas aptver visus Latvijas reģionus. Tajā darbojas vairāk kā 30 aktīvi un radoši kopienu līderi. Vēstnieki katru gadu sasniedz vairāk kā 3600 lielu Latvijas auditoriju, informējot par sociālo uzņēmējdarbību.
Izdotas starptautiskas publikācijas. Izdotas vairākas starptautiskas publikācijas par dažādām sociālās uzņēmējdarbības tēmām. Ar publikāciju saturu var iepazīties mājas lapā www.socialauznemejdarbiba.lv. Ar rakstos publicētajām tēmām tiek iepazīstināti lēmumu pieņēmēji un viedokļu līderi visā Latvijā.
Notikušas informatīvas aktivitātes. Visā Latvijā ik gadu īstenoti vairāk kā 30 izglītojoši un informatīvi pasākumi, nodrošinot pieejamu un saprotamu informāciju par sociālās uzņēmējdabrības iespējām visos Latvijas reģionos.
Uzturēta Interneta vietne. Uzturēta www.socialauznemejdarbiba.lv darbība un nodrošināta tā attīstība. Vietne ir plašākais un izsmeļošākais interneta resurss par sociālo uzņēmējdarbību latviešu valodā.
Organizēts sociālās uzņēmējdarbības forums (2016. – 2019. gads). Asociācijas rīkotais Sociālās uzņēmējdarbības forums ir bijis nozīmīgākais ikgadējais sociālās uzņēmējdarbības nozares pasākums Latvijā. Foruma darbības rezultātā ar sociālās uzņēmējdarbības tēmu iepazīstināta plašāka auditorija un aizsāktas vērtīgas ilgtermiņa sadarbības.
Sociālo inovāciju hakatons (2018 -2020. gads). Iepriekš tika rīkots Sociālo inovāciju hakatons. Pasākumā starpdisciplināru komandu darbā 48 stundu garumā top jauni sociālo inovāciju risinājumi, katrā hakatonā ir vismaz 8 gatavi risinājumi tālākai idejas realizācijai dzīvē.
Izdoti vairāki sociālās uzņēmējdarbības katalogi (2017 -2019). Izdoti trīs Sociālās uzņēmējdarbības katalogi. Katalogu saturs iepazīstina Latvijas un starptautisko auditoriju ar vairākiem Latvijas sociālās uzņēmējdarbības veiksmes stāstiem.
Konsultācijas “Vienas pieturas princips” (2018). Sniedzot “Vienas pieturas principa” konsultācijas, vairāk kā 50 cilvēki ir ieguvuši nepieciešamās zināšanas, prasmes un informāciju, lai īstenotu savas sociālās uzņēmējdarbības idejas.
Aktivitātes biedru kapacitātes uzlabošanā, pieredzes un zināšanu apmaiņas platformas veidošanā
Publicitāte medijos. Sociālās uzņēmējdarbības tēma un sociālo uzņēmumu stāsti aktualizēti Latvijas medijos. Informācija par sociālo uzņēmējdarbību izskanējusi Latvijas lielākajos drukātajos preses izdevumos (Diena, NRA, Latvijas avīze), televīzijā (LTV, LNT, TV3), radio (LR1, LR5, LR6, Star FM), tiešsaistes portālos (lsm.lv, DELFI, TVNET) un citur.
Mācības biedriem un vēstniekiem. Lai uzlabotu LSUA biedru un vēstnieku kapacitāti, ik gadu notiek vismaz divi mācību kursi jaunu prasmju un zināšanu apguvei.
Tiešsaistes vebināri. Lai veicinātu zināšanu apmaiņas platformas veidošanos, tiek organizēti tiešsaistes vebināri. Vebinārus kā nozares eksperti vada LSUA biedri un sadarbības partneri.
Sociālās uzņēmējdarbības nedēļa un mediju kampaņa. LSUA biedru publicitātei un atpazīstamībai katru gadu notiek Sociālās uzņēmējdarbības nedēļa un mediju kampaņa.
Sezonas īpašie piedāvājumi. Ik gadu tiek apkopoti LSUA biedru Ziemassvētku un Vasaras sezonas īpašie piedāvājumi. Vienotā izstrādātā kampaņā tiek popularizēti biedru pakalpojumi un piedāvājumi, tādejādi piesaistot jaunu auditoriju.
Zināšanu un pieredzes apmaiņas kopienas. Kopā ar Asociācijas biedriem un sadarbības partneriem, ir izveidota un tiek uzturēta sociālās uzņēmējdarbības zināšanu un pieredzes apmaiņas kopiena. Kopienas mērķis ir veidot jaunas un produktīvas sadarbības formas un veidot jaunas iespējas Latvijas sociālajiem uzņēmumiem.
Sociālās uzņēmējdarbības tirgus (2017-2019). Tirgus ne vien nodrošina sociālo uzņēmumu redzamību, bet arī nezinātājus informē par sociālo uzņēmējdarbību Latvijā.
Aicinām iepazīties ar detalizētākiem atskatiem no pēdējiem četriem gadiem, izceļot katrā gadā paveikto:
VIENS VAR IZDARĪT DAUDZ, KOPĀ MĒS VARAM VAIRĀK!
Atskats no sociālo uzņēmēju, nevalstisko organizāciju un pašvaldības pārstāvju tikšanās Talsu novadā septembris 28 2022
Jauns savstarpējās sadarbības un mācīšanās tīkls Zviedrijas un Baltijas valstu sociālajiem uzņēmējiem septembris 26 2022
Iepazīsti Pārmaiņu akadēmijas dalībnieku attīstītās idejas! septembris 19 2022
Latvijas Sociālās uzņēmējdarbības asociācija izsludina jaunu sociālās uzņēmējdarbības vēstnieku uzņemšanu!
Latvijas Sociālās uzņēmējdarbības vēstnieku aktivitātes reģionos
Sociālās uzņēmējdarbības pamatnostādnes, labas prakses apkopojums un ieteikumi Latvijas pašvaldībām
Biedrība “Latvijas Sociālās uzņēmējdarbības asociācija”
Alberta iela 13, Rīga, LV-1010
Biedrība “Latvijas Sociālās uzņēmējdarbības asociācija”
Alberta iela 13, Rīga, LV-1010
Šī tīmekļa vietne izmanto sīkdatnes – nelielas teksta datnes, kuras tiek saglabātas jūsu datorā vai mobilajā ierīcē, kad jūs atverat vietni. Lai uzzinātu vairāk, spied šeit.
Saņem jaunumus e pastā!
Biznesa eksperte un praktiskā radošuma trenere, biedrības “Zinis” vadītāja
Vitai Brakovskai ir 10+ gadu darba pieredze valsts un pašvaldību jomā, 9+ gadu starptautiska pieredze radošās domāšanas rosināšanā Baltijā un NVS, 18+ gadu praktiska pieredze darbā ar NVO cilvēkresursu attīstību, 1000+ pasākumu vadīšana indivīda uzņēmējspēju aktivizēšanai. Vita pilda Latvijas tautsaimniecībai būtisku sociālu funkciju – sniedz konsultatīvu atbalstu ideju autoriem, jauniešiem un jaunajiem uzņēmējiem, palīdzot tiem “testēt” savas idejas un veidot “ceļa karti” idejas sekmīgākai īstenošanai. Vitas atziņa: „Uzskatu, ka Latvija joprojām ir Iespēju zeme ikvienam, kas ir gana drosmīgs, lai ļautu izpausties savam „radošajam Džinam” un atmestu „kāpņu telpas” sindromu. Kombinējot izglītību un uzņēmību, ikviens var nokļūt tur, kur citi vēl tikai sapņo nokļūt!  Novēlu ikvienam piedzīvot „uzvaras garšu”, atļaujoties dažkārt domāt un darīt CITĀDI – tādejādi iegūstot brīvību pār saviem darbiem un lēmumiem!”
Latviešu pārmaiņu līderis Eiropā, Āzijā un Āfrikā, Globālās sociālo pārmaiņu ekosistēmas “Make Room” Eiropas pārstāvniecības direktors
Kopš 2014. gada Miks Celmiņš vada Eiropas Komisijas atbalstītus projektus lauku reģionos Eiropā, Āzijā un Āfrikā. Minētajos reģions Miks kopā ar pasaules ietekmīgākajiem sociālajiem uzņēmējiem un organizācijām ir attīstījis un realizējis vairāk nekā 35 starptautiskus mobilitātes projektus, kur ar sociālo inovāciju palīdzību tiek risinātas sabiedrībai nozīmīgas problēmas. Izstrādātie projekti veicina lauku reģionu attīstību tādās sfērās kā lauksaimniecība, izglītība, veselība, nevienlīdzības mazināšana un sociālās uzņēmējdarbība. 2015. gadā Miks bija viens no līdzdibinātājiem Eiropas Savienības Globālajai sociālo pārmaiņu ekosistēmai “Make Room”, kas kopš 2017. gada ir paplašinājusies un darbojas arī Latvijā, Itālijā, Rumānijā, Indijā un Nigērijā. Šobrīd viņš vada “Make Room” Eiropas pārstāvniecības, kā arī ir “Make Room” iniciatīvas “Changemakers’ Room” globālo un Āfrikas forumu priekšsēdētājs. 2016. gadā Miks tika apbalvots ar Pasaules Ekonomikas foruma balvu “Iconic Leaders in Social Empowerment”, kā arī  2017. gadā tika izvēlēts starp 8000 pieteikumiem kā viens no 50 Eiropas Savienības – Āzijas jaunajiem līderiem “zem 30”.
Sociālā uzņēmuma “goodbag” dibinātājs un izpilddirektors, Austrija
Christoph Hantschk ir ekonomists un sociālais uzņēmējs. Apgūstot uzvedības ekonomiku Vīnes Universitātē un Jaunajā Dienvidvelsas universitātē Sidnejā, viņš savu karjeru sāka vairākos tradicionālajos un arī start-up uzņēmumos, tomēr viņa sapnis vienmēr ir bijis radīt pozitīvu ietekmi sabiedrībā. Sekojot savam aicinājumam, Christoph pameta ikdienas darbu un sāka veltīt laiku un enerģiju, lai risinātu mūsdienu sociālās un ekoloģiskās problēmas. Savā sociālajā uzņēmumā “goodbag” viņš liek lietā uzvedības ekonomikā apgūtās zināšanas, lai radītu platformu, kas motivē sabiedrību saudzēt vidi. Christoph atzīst, ka laiks kopš “goodbag” dibināšanas ir kā brauciens pa atrakciju kalniņiem ar daudz kritieniem, bet vienmēr uz priekšu.
“Cēsu Jaunās pamatskolas” direktore
“Cēsu Jaunās pamatskolas” mērķis ir kvalitatīvas un mūsdienīgas pirmsskolas un pamatizglītības pieejamība reģionā, ārpus galvaspilsētas. Mācību pieeja un īpaši izveidotā vide radīta tā, lai izglītība būtu pieejama jebkuram bērnam, neatkarīgi no viņa spējām, vajadzībām vai personiskajām īpašībām, un ikviens varētu sasniegt savu augstāko iespējamo rezultātu. Skola piedāvā arī izglītojošus pasākumus gan vecākiem, gan speciālistiem, kas ikdienā strādā ar bērniem, kā arī skolas pārstāvji aktīvi iesaistās publiskās diskusijās par šodienas izglītības kvalitāti, iespējām to pilnveidot, rosina speciālistu un sabiedrības iesaisti pārmaiņu realizēšanā izglītībā. “Cēsu Jaunā pamatskola” veidojas par sociāli aktīvas kopienas centru, tādējādi radot pozitīvas pārmaiņas arī vietējā sabiedrībā. Agnese Pilsuma ar savu pieredzi un zināšanām skolai pievienojās 2017. gadā. Viņa redz, ka “Cēsu Jaunā pamatskola” pastāvēs, kamēr ģimenēm šāda izglītības pieeja būs nepieciešama.
“KK Original Design” idejas autors, uzņēmuma līdzdibinātājs, dizainers
“KK Original Design” uzņēmuma līdzdibinātājs, dizainers
SIA “KK Original Design” ir sociālais uzņēmums, kas rada speciālus pārvietošanās palīglīdzekļus cilvēkiem ar kustību traucējumiem. Absolvējot Liepājas Mūzikas, mākslas un dizaina vidusskolu, Valters Krētainis izstrādāja kvalifikācijas darbu “Solis pa solim”, radot rāpuli – pārvietošanās palīglīdzekli bērnam ar cerebrālo trieku, uz kā pamata arī tika dibināts jaunais sociālais uzņēmums. Valters to vada kopā ar draugu – uzņēmuma līdzdibinātāju Ģirtu Tomu Klampi. Ar savu darbu jaunieši vēlas ne vien atvieglot dzīvi cilvēkiem ar kustību traucējumiem, bet arī veicināt sabiedrības izpratni par šo cilvēku dzīvesveidu. Šobrīd uzņēmums piedāvā produktu sēriju “Solis pa solim”, kas sevī ietver trīs funkcionālā dizaina palīglīdzekļus – “CitronŠķēle”, “CitronPuse” un “Rāpulis”. Ierīces ir košas, atraktīvas savā veidolā, piemērotas patstāvīgiem treniņiem gan mājas apstākļos, gan terapijas nodarbībās.
Zvanu centra “Sonido” dibinātāja un sociālā projekta “Parunāsim” izveidotāja
Zvanu centrs “Sonido” ir sociāls uzņēmums, kas nodrošina darba vietas sociālā riska grupām, sniedzot klientiem uzziņas vairākās valodās. Zvanu centra peļņa tiek novirzīti sociālajam projektam „Parunāsim?”, kas piedāvā vientuļiem cilvēkiem iespēju zvanīt pa speciāli izveidotu tālruni 26564564 un tikt uzklausītiem. “Ikdienā strādājot zvanu centrā, vairākkārt nācies saskarties ar situāciju, kad cilvēki, zvanot uz informatīvo tālruni, patiesībā zvana nevis, lai iegūtu informāciju, bet gan, lai parunātos, justos sadzirdēti un uzklausīti. Ir bijuši gadījumi, kad cilvēki pat atliek konkrētu naudas summu, lai piezvanītu un parunātos pa “Sonido” maksas tālruni. Tā arī radās ideja par “Parunāsim?” – bezmaksas sarunu, kur ikviens var būt uzklausīts, saņemot apliecinājumu, ka katra saruna ir svarīga. Turklāt saruna ir pamats gan mūsu emocionālajai, gan fiziskajai pašsajūtai. Šī vieglā saziņas forma ir jāizmanto, jo tas ir efektīvākais veids, kā, izrunājot savas problēmas, iespējams gūt emocionālo labsajūtu un būt patīkamam līdzcilvēkam” – Inga Muižniece.
Sociālā uzņēmuma “Mesteshukar ButiQ” /MBQ/ līdzdibinātājs, Rumānija
Andrei M. Georgescu ir “Mesteshukar ButiQ” /MBQ/ veiksmes atslēga. “MBQ” ir sociālais uzņēmums, kas radījis jaunu nozīmi tradicionālajām romu tautības amatprasmēm un ievērojami cēlis šīs etniskās minoritātes dzīves līmeni Rumānijā. Paralēli darbam “MBQ” Andrei ir konsultējis vairākus sociāli orientētus uzņēmumus Eiropā par to, kā veidot sadarbības starp tradicionālajiem un sociālajiem uzņēmumiem, radot pievienoto vērtību abiem tirgiem.
Start-up eksperts, “Techhub Riga” dibinātājs un valdes priekšsēdētājs
Ernests Štāls ir uzņēmējs, start-up vides eksperts un aktīvists. Somijas akseleratora rīkotajā pasākumā “Startup Sauna” 2016. gadā Ernesta start-up projekts “Dripit.io” tika izvēlēts kā akseleratora “supervaronis” un ieguva 100 000 eiro investīciju no somu riska kapitāla fonda “Superhero Capital”. Ernests ir arī viens no jaunuzņēmumu iedvesmas konferences “TechChill” organizatoriem, jauno tehnoloģiju koprades telpas “Techhub Riga” dibinātājs un valdes priekšsēdētājs.
Fions Dobins /Fionn Dobbin/
Rīgas Ekonomikas augstskolas lektors, sociālā zīmola “MAMMU” radošais direktors un līdzdibinātājs
Fions Dobins ir dizaina konsultāciju uzņēmuma “AGE5” un sociālā zīmola “MAMMU” radošais direktors un līdzdibinātājs. Kā inovāciju dizaineris un radošais konsultants viņš ir strādājis ar vairāk kā 30 dažādiem zīmoliem, tajā skaitā General Motors, BASF and ADIDAS. Jau vairāk kā 10 gadus darbojoties arī sociālā biznesa nozarē, Fions ir Baltijas valstīs ir izveidojis akseleratoru, attīstījis “Grameen Creative Lab” and “Yunus Social Business” sociālās uzņēmējdarbības pasākumus un darba grupu formātus. Viņš vienlaikus arī pasniedz lekcijas par radošo domāšanu un sociālo uzņēmējdarbību vairākās vadošajās biznesa skolās visā pasaulē.